
Vis 


întreg oraşul era plin de morţi 
Ieşiseră pe strada principală 
Aşa-mbrăcaţi în hainele de gală 
Pe care cit eşti viu nu prea le porţi. 


Treceau rîzînd şi nu-i puteam opri 
Păreau că nu mai înţeleg deloc 
Că sînt prea mulţi şi nu mai este loc 
Şi pentru cei care mai sîntem vii. 


Ne-nfricoşa grozav fantasticul delir 
Dar stăm şi ne uitam uimiţi ca la paradă 
Căci fiecare-aveam pe cineva pe stradă 
Şi n-am fi vrut să fie închis în cimitir. 




Laudă muntelui 


Şi cît am aşteptat aceste zăpezi 
Şi-acum cînd ninge cît de trist îmi pare 
Muntele-nchis cu sîrmă ghimpată 
Pe care îl privesc din depărtare. 


A avut şi satul nostru un munte 

Ne-am certat şi noi cu cei de pe munţii vecini 

Că duceau noaptea caii să pască la noi 

Dar cum să-nchizi un munte asemenea unei grădini 


Muntele nu e grădină, muntele nu e om 
Muntele nu se lasă închis pe ascuns 
Pe el sîrma ghimpată este o provocare 
La care încă nu s-a răspuns. 


Pe el zăpada cade la fel ca altădată 
Chiar dacă iarna vine din ce în ce mai tristă 
El ştie să rămînă în picioare 
Şi-atunci cînd oamenii nu mai rezistă. 



începutul s£irşitului 


Linişte. începutul sfîrşitului 
O groapă adîncă se sapă încet, încet 
Şi din cînd în cînd cade pămîntul pe cineva 
Care moare înăbuşit. 


Tot neamul scormoneşte cu unghiile 
După trupul celui îngropat de viu 
Fără măcar să se fi gîndit la moarte 
Săpînd încet în lutul cenuşiu. 


Săpa demult, se povesteşte apoi 
Săpa la groapa asta a dumnealui 
Şi tocmai atunci s-a surpat pămîntul 
Pe umerii încovoiaţi ai lui. 


Nu era nimeni aproape, ceilalţi săpau şi ei 
în altă parte, o groapă foarte adîncă 
Se sapă încet, încet şi din cînd în cînd 
Cade pămîntul pe cineva. 




10 


O crimă săvîrşită pe strada principală 


O crimă săvîrşită pe strada principală 
In amiaza mare, o crimă oribilă 
Şi nimeni nu plînge şi nimeni nu strigă 
Şi nimeni nu pune mina pe criminal. 


Eu însămi stau aici şi scriu versuri 
Ca şi cum versurile mele ar putea opri 
O crimă săvîrşită pe strada principală 
In plină zi. 


O, cînd voi lăsa totul la o parte 
Să ies în stradă şi să strig cit pot 
S-a petrecut o crimă, puneţi mina pe criminal 
Puneţi mina pe mine, complicele. 



Cîntec 


Lumea e tot mai tristă şi mai grăbită 
Pîinea e tot mai scurtă şi mai turtită 
Fără ca nimeni s-o vadă 
Poezia a coborît în stradă. 


Se uită-n toate părţile deodată 
Orice drum tot acolo duce 
Timpul melancoliei a trecut 
Ea încotro s-o. apuce. 


Poezia a coborît în stradă 
Poezia şade încă odată pe baricade 
Dar lumea e grăbită, dar strada e pustie 
Dar cine să mai citească acum poezie ? 



Nu pot să mă plîng 


Nu pot să mă plîng de foame 
Hrana mea din ceruri vine 
Dar mi-e teamă pentru zeul 
Ce se va hrăni cu mine. 


Sînt prea neagră, sînt prea tristă 
Jertfa mea poate să-i pară 
Şi mai slabă decît este 
Şi mai rea şi mai amară. 


Sîngele-ar putea să-l verse 
Intr-un cîmp frumos cu maci 
Carnea ar putea rămîne 
Să se-mpartă la săraci. 




Ofer de bună voie 


Exilată în ţara din creierul meu 
Unde nu e nici iarnă nici primăvară 
Ci numai timpul în care mi-e dat să visez 
Mi s-a făcut dor de ţara de-afară. 


Trec graniţa din nou şi mă supun 
Legilor ei de care nu am putut să scap 
Un ochi perfid suceşte pe-o parte şi pe alta 
Chiar şi ce i se pare că aş avea în cap. 


Ofer de bună voie un vis numai al meu 
Ştiind că nu se poate să răscoleşti prin vise 
Ce nu-ţi sînt la-nderrhnă şi să nu vrei şi tu 
Să le mai vezi altfel decît ucise. 


Iau zîmbetul complice al celui ce-1 primeşte 
Un semn de bun venit în lumea de afară 
Colind un timp prin ţara de care mi-a fost dor 
Şi mă întorc plîngînd în propria mea ţară. 



Din nou 


Din nou disperarea mea te scoate din lumea aceasta 
Acum stai întins chiar pe masa noastră din sufragerie 
Ca un mort al familiei şi eu te veghez 
Singură, fără să-mi fie frică. 


Dar nu e mortul vostru îmi strigă un glas 
Pentru ce să stai tu singură să-l veghezi 
Cînd niciodată nu l-ai văzut de aproape 
Necum să te apropie de el altceva. 


Trage clopotele acum cit nu este încă 
Prea tîrziu ca să poţi spune celor ce-aşteaptă 
Că n-ai vrut să rămînă numai un vis al tău ; 
Trage clopotele aşa în mod preventiv. 


Şi plîngi preventiv chiar dacă mai ştii că nu este 
Adevărat şi că doar o iluzie optică 
Te-a făcut să îl vezi şi în noaptea aceasta 
Aşezat chiar pe masa ta din sufragerie. 



Ci iarăşi cuibul cu pui 


Ci iarăşi cuibul cu pui, iarăşi viaţa 
Apărută din oul clocit, urît mirositor 
In care părea că nu se mai află nimic 
Decît lichidul călduţ şi tulbure 
Pus înaintea noastră a tuturor. 


Toate aripele au fost frînte demult 
Cine-a făcut oul acesta rotund 
Asemenea mizeriei perfecte 
In care se nasc noi elanuri 
Din cele mai triste defecte ? 


Nu mai aud nici mierla, nici pitpalacul 
Cine mai ouă la noi în grădină 
Şi cine suge albuşul din ouă 
înainte ca puii să cadă 
în rasa cea nouă ? 


Cine cloceşte liniştit această rasă 
în care creşte foamea şi urîtul 
De seara pînă dimineaţa 
Cine tulbură de la bun început 
Lichidul în care apare viaţa ? 



E acolo o pasăre 


E acolo o pasăre cu aripi albastre şi lungi 
Stă pe oul acela limpede al nimănui 
Pe care îl cloceşte de totdeauna 
Şi tot mai crede c-o să scoată pui 


Şi tot mai crede că e-n cuibul său 
Şi tot mai dă din aripi şi tot se mai avîntă 
Din cînd în cînd ca şi cum şi-ar lua zborul 
Şi tot mai crede-n cîntecul pe care-1 cîntă. 


Astăzi am auzit-o iarăşi murmurînd 
In sine, fără să deschidă gura 
De am crezut că oul rotund pe care stă 
începe singur să se dea de-a dura 


Sub trupul său mişcat de puiu-acesta 
Ce niciodată n-o să mai apară 
Pe urmă şi-a pierdut şi ea nădejdea 
Mi-a rupt trei coaste şi-a ieşit afară. 



Creion 


„Versuri fără de talent" 
Adică zile fără nici un rost 
Şi fără nici o speranţă 
Consemnate aşa cum sînt 
Ce stele 

Ce lume de dincolo 
Cînd şi aici 

Poţi să baţi pasul pe loc 
Asemenea unui mort 
Care de mii de veacuri 
Străbate veşnicia. 

Singură 


Singură-ntr-o casă veche de la munte 
Numai prin odăile pustii 
încuiate seara să nu intre nimeni 
Mai aud cum umblă uneori stafii. 


Scîrţîie podeaua pe care-au călcat 
Scîrţîie şi patul şi dulapul 
Şi pereţii şubrezi prin care m-ascultă 
Scîrţîie şi inima şi capul 


Meu în care intră una după alta 
înapoi cînd nu se mai arată 
Nici un loc în care să nu-mi fie frică 
Totul scîrţîie ca niciodată. 

însemnare de iarnă 


E viscol, toată strada principală 
E poleită nu cu aur ci cu polei 
Alunecă maşinile care trec în viteză 
Totul alunecă fără să vrei. 


Măcar mulţimea asta care nu ştiu ce-aşteaptă 
Să fi rămas în picioare pe trotuarele poleite 
Măcar roţile maşinilor să fi făcut ceva 
Cînd se-nvîrteau înnebunite. 


Măcar măturătorii, ieşiţi la lumină 
Să fi măturat urmele celor plecaţi 
Pînă la pămînt, fără să vrea 
înainte de-a fi-ndepărtaţi 


Din drumul maşinilor care trec 
Una după alta cu viteza mărită 
De parcă se tem să nu fie oprite 
în viscolul din strada aceasta poleită. 

E linişte iar 


E linişte iar după viscol 
Un alb aşezat luminează 
In noaptea adîncă dar nimeni 
Nu-1 simte cu inima trează. 


în pieptul meu însuşi o lume 
De viscol continuă încă 
Visarea din ziua geroasă 
Plutind ca o taină adîncă 


Spre miezul pămîntului unde 
O-aşteaptă cu ultimul gînd 
înfipt într-o zonă mai caldă 
Un mort îngropat de curînd. 



Din liniştea 


Ne-am separat, nimeni nu mai este cu nimeni 
Cineva a avut grijă să nu mai fim cu adevărat 
Nici măcar doi la un loc şi a reuşit 
Şi totul e mai greu de îndurat. 


Mai stăm alături doar din întîmplare 
Şi-n liniştea atît de aşteptată 
La care am ajuns fără să vrem 
Eu aud încă voci de altădată. 


Sună unite-n capul meu şi totuşi 
Ceva nedesluşit mă face să mă mir 
Cum pot suna unite vocile unor oameni 
închişi pe rînd în ei ca într-un cimitir. 


Ştiu bine că eu însămi n-aş mai putea acum 
Să mai iau totul de la început 
Şi-nnebunită de durere strig : 

O, vino înapoi, măreţ trecut. 



Dar nu-i de-ajuns să strig pentru ca el să vină 
Parcă ne-am prăbuşit de undeva de sus 
Ar trebui ceva care să-nvie morţii 
Din liniştea care li s-a impus. 



Coboară un tren către mare 


Coboară un tren către mare. Şuieră 

înainte xle a ieşi dintre stînci 
Şuieratul lui ca de pasăre prevestitoare 
Umple de jale văile adinei. 


E un tren de marfă cu multe vagoane 
Ca zeci de alte trenuri care trec într-o zi 
Nimeni nu ştie mai bine decît această cale ferată 
Cum am putut noi plăti 


Totul atît de scump. Nimeni nu ştie 

Mai bine decît această cale ferată 

Cum merg eu uneori printre şine înaintea mărfarului 

Care şuieră încă o dată. 

Rugă 


Lăsaţi cuvintele să plece de la mine 
Ele nu fac nici un rău nimănui 
Şi totuşi îmi sînt oprite cu spaimă 
Ca şi cum fiecare ar fi un cui 


Adine înfipt în mîinile sale 
Adine înfipt în fluierul piciorului său 
Adine înfipt în capul care le-ascultă 
Cu frică şi cu părere de rău 


Că s-a trezit mai tîrziu decît trebuia 
Cînd ele erau calde, abia scăpate 
In golul care se cască-ntre noi 
Şi făcuseră drumul pe jumătate 


Încît nimeni nu mai putea nicicum să-nţeleagă 
Dacă vin de la mine sau de la Zeu 
Încît mie însămi mi-era frică de ele 
De parcă nu le spusesem chiar eu. 



Numai atunci 


A îngheţat pămîntul, nu te mai poţi atinge 
De el, oricît ai fi tu de ţăran 
Şi cit ar încerca să te ajute 
Morţii ascunşi în el acum un an. 


Numai atunci cînd totul devine transparent 
Şi trupul rece care nu mai doare 
Apare ca o rădăcină-ntinsă 
Anume sub un cimitir în floare 


începi să înţelegi că geru-acesta 
Pe care încă-1 poartă ca pe-o cruce 
Şi cei ce nu mai sînt de multă vreme 
De-acolo vine şi acolo duce. 

Ce mult îţi plăcea viaţa 


Ce mult îţi plăcea viaţa, nici nu-mi vine să cred 
Că ieri am pupat un mort, nici nu-mi vine 
Să cred că ai fost îngropat deşi am văzut căzînd 
Peste tine pămîntul acesta care ne ţine 


Ba cu iarba lui verde, ba cu o floare 
Care nu mai credeam că va înflori 
Ba cu iluzia soră cu disperarea 
Că se poate să fi .fost şi să nu mai fii. 


Nici pămîntului care te-acoperă nu-i vine încă 
Să creadă că totul va fi aşa pentru totdeauna 
Astăzi s-a deschis puţin să-ţi facă ţie lumină 
Astăzi s-a aprins pentru tine luna 


Astăzi s-a aprins încă o dată sufletul meu 
Iese din piept şi începe să lunece 
Ca o flacără vie peste chipul tău rece 
Împiedicîndu-l să se întunece. 



Acum cînd nu mai ştiu 


Acum cînd nu mai ştiu nici eu dacă mai eşti 
Cu toate că mai râzi la fel şi mai vorbeşti 
întind încet de tot o mină către tine 
Şi nu se duce-n gol şi mi se pare bine. 


întoarce-te din nou cu faţa către lume 
Ai fost un tînăr trist şi ai avut un nume 
Care spunea ceva printre cei vii 
Şi în neantu-acela începi să nu mai fii. 


Ceva te-a măcinat deodată nu ştiu cum 
Sub mina mea întinsă te-ai prefăcut în fum 
Eu însătni doar atît am mai avut de spus 
Ce tînăr fericit a fost şi cum s-a dus. 

Coşmar 


Te pierduseşi de tot între două drumuri 
Intre două direcţii, între două dorinţe 
între o mie de feţe surîzătoare 
în pauza scurtă dintre două şedinţe. 


Te căutau speriaţi şi nu te găseau 
Ziceau că ai avea ceva de spus 
Tocmai atunci cînd toată lumea ştia 
Că te-ai dus 


Definitiv şi nu te mai poţi întoarce 
Doar eu mai aşteptam visătoare 
Să apari aşa cum erai cînd te-am cunoscut 
Şi să spui în sfîrşit ce te doare. 


Şi-atunci chiar ai apărut aşa cum ai fost 
Ţi-am văzut bine faţa dinadins luminată 
Numai spiritul tău nu l-am mai putut vedea 
De parcă n-ar fi existat niciodată. 

Tablou naiv şi sentimental 


Stăm pe două scaune faţă în faţă 

Nu mai am să-ţi spun absolut nimic. Totul s-a terminat 
Mă uit împrejur ca pe zidul din amvonul bisericii 
Pe care se vede diavolul strident colorat. 


Rid de coada lui care se lungeşte văzînd cu ochii 
Rid de cazanul cu smoală. Rîd de tot. 

Aş rîde şi de sfinţenia cu care te căutam 
Dar încă nu pot. 


Aş schimba doar ceva din tabloul acesta naiv şi sentimental 
Cu iadul în faţa căruia mi te arăţi 
Aş avea poftă să umblu puţin chiar la diavol 
Aş avea poftă să-i pun mustăţi 


Aş avea poftă să-ncerc să-l dau jos de pe zid 
Cu zid cu tot dacă nu se mai poate altfel 
Aş avea poftă să te dezleg puţin de-acest scaun 
De pe care te uiţi cu smerenie către el. 



Nu mai vedeam 


Nu mai vedeam, totul intrase încet în ceaţă 
Dar peste ochii mei îndelung obosiţi 
începeau să apese cu şi mai multă putere 
Acele lucruri triste pe care le ştiţi. 


Voi orbi şi eu, mă gîndeam, voi orbi 
Aşa cum a orbit de tot atîta lume 
Care se uită cum se duce totul 
Şi doarme liniştită şi face glume 


Şi rîde-ncît ai crede că este fericită 
Sau poate chiar şi este, sau în sfîrşit va fi 
Atunci cînd se va şterge şi durerea 
De-a mai privi în jur şi cea de a orbi. 


N-am să mai văd nici eu, gîndeam înfricoşată 
Şi mă uitam prin ceaţă către Tine 
Şi către moartea mea şi mă rugam 
Să pot s-o văd cum vine. 



Rugă 


Pe regele Oedip îl ducea de mînă fiica sa Antigona 
Pe regele Lear, Cordelia cea alungată 
Din împărăţia lui că nu l-ar fi iubit îndeajuns 
Pe tine aş putea să te duc eu, tată 


Pe mine nu ştiu dacă se va găsi cineva 
Să mă-nsoţească-n momentul acela oribil 
în care ochiului meu i se va ascunde totul 
Pe noi toţi ştiu bine că va fi imposibil. 


O, Doamne, nu-ncerca să ne orbeşti deodată 
Ia-ne din doi în doi şi mai amină 
Sfîrşitul tragediei, lasă-i la fiecare 
Pe cineva să-l ducă-ncet de mină. 

Noapte de iarnă 


E noapte şi nimic nu se mai mişcă 
Doar umbra mea încet, încet se suie 
Pe soba caldă şi rămîne pe ea 
Ca bătută în cuie. 


Mi-a dispărut orice gînd trist 
Frigul începe şi el să dispară 
E linişte, de-un timp nu mai aud 
Mărfarele care-au ieşit din gară. 


Mă-ndrept spre o fereastră îngheţată 
Totul e alb şi e încremenit 
Doar umbra mea mai mişcă pe un perete rece 
Şi strigă : pentru ce m-ai părăsit ? 



Pastel 


E seară. E iarnă. E frig 
Sînt singură. Tremur. Mi-e teamă 
în capul meu iar se petrece 
Aievea o moarte de seamă. 


A mea sau a ta sau a lui 
A ei sau a lor, mi-e totuna 
Pe valea aceasta-ngheţată 
De moarte se-apropie luna 


încet ca un cap atîmat 
De-un pom ce se clatină-n cer 
Şi-mi scutură chiar în odaie 
Coroana albită de ger. 

Sînt un om care 


Sînt un om care încă respiră 
Aerul acesta umed şi rece 
Cînd mă scol mi se face frică 
De vremea rea care nu mai trece 


Cînd visez mă trezesc dincolo 
Şi-mi pare rău că nu mai e deloc soare 
Şi-mi trag încet pămîntul peste faţă 
Şi mă doare 


Această tragere cu mina mea 
A păturii de lut îngheţat 
Peste creierul care încă gîndeşte 
Aşa cum mai poate gîndi îngropat 


Definitiv de foarte multă vreme 
Şi uitat în lumea lui visătoare 
S-aştepte primăvara în care el mai speră 
Că vom ieşi din nou de la răcoare. 



Distribuţie 


Pregătiţi de o comemorare 
Aşa cum se cuvine 
La două veacuri odată 
Ne gîndeam zi şi noapte 
Cine-ar putea să joace 
Rolul lui Horia 
Şi al lui Cloşca 
Şi-al lui Crişan 
La fel de natural 
Cum jucau rolurile lor 
Fiii ţăranilor înfometaţi 
De acum două sute de ani. 

A stat ninsoarea 


A stat ninsoarea, a stat viscolul, a stat tot 
Nimic nu mai pică acum nici din cer 
Nici de pe-acest pămînt, oricît ai aştepta 
La fereastra albită de ger. 


îndepărtează-te, nu mai spera, nu 
Mai sta cu nasul lipit de acel geam 
S-a dus şi ea, s-a dus şi tinereţea, s-au dus 
Şi iernile înfrigurate în care treceam 


Alunecînd încet dintr-o vîrstă în alta 
Dintr-o viaţă în alta, dintr-un iad 
Mai înfricoşător ca însuşi iadul 
Acolo unde sufletele cad 


Aşa ca de la sine, fără să le mai pese 
Cum cad ninsorile peste o cruce 
Cum cade ochiul unui muribund 
Pe ultimul lucru care se duce. 



Era îmbrăcată la fel ca mine 


Era îmbrăcată la fel ca mine 
Era chiar şi pudrată 
Numai că ea zîmbea 
Şi sta culcată 


în mijlocul mulţimii 
Şi nu ştia 

Cită lume de peste tot 
Venise la ea. 


Era îmbrăcată la fel ca mine 
Şi încă mai păream să-avem aceeaşi fire 
Şi încă semănăm foarte bine 
Şi totuşi cită deosebire. 



Pasteî 


E-ntuneric peste munţi şi peste văi 
Undeva în noapte aud paşii tăi 
Care niciodată nu au să mai vină 
Şi nu mai vreau să se facă lumină. 


Doar în întunericul acesta 

Paşii grei din linişte se rup 

Fără nici o urmă de durere 

De sub trupul care nu mai este trup. 


Umblă singuri pînă către ziuă 
Cind eu văd doar urma unui mers 
Pe covoru-n care au intrat de tot 
Şi pe praful care nu mai este şters. 


Apoi este soare şi doar versul 
Meu mai speră să oprească mersul 
Prafului de aur ce se lasă lin 
Peste urmele-apărute din senin. 



Iluzie 


Să stai o' zi în locuinţa morţilor 
Să mănînci pîine din pîinea lor 
Şi să bei vin din vinul lor curat 
Şi să te-ritorci aici nepăsător. 


Să fii sigur cu cine-ai mîncat 
Să fii sigur cu cine-ai vorbit 
Să-ţi aminteşti ce stare aveai 
în clipa cînd te-ai trezit 


Tot în lumea asta în care 
Niciodată nu ştii cu adevărat 
Cu cine stai la masă şi cu cine 
Faci drumul pe care-ai plecat. 

Să nu te temi că ai ajuns la capăt 
Să-ţi fie totuna încotro apuci 
Să nu-ţi mai fie frică de moarte 
Mai mult decît de viaţa pe care-o duci. 




Morţii erau la fel 


Morţii erau la fel ca şi cei vii 
Unul nu ar fi renunţat pentru celălalt 
La această ieşire miraculoasă 
Care credeau că duce către înalt. 


Atîta doar că pentru fiecare din ei 
Tot ce trăim noi acum nu mai era 
Nici mediocru, nici sus, nici jos 
Ci altceva. 


Priveau senini către tot ce ne doare 
Şi treceau mai departe fără să ştie 
Că mulţimea asta care stă-ncremenită 
E încă vie. 


Cu spaimă m-am strecurat printre ei 
Ce faceţi, am strigat cît am putpt, 

Voi nu vedeţi că v-a prins aici dimineaţa 
Şi că riscaţi să luaţi totul de la-nceput ? 



Pastel 


Crengi ninse de curînd, copacii grei 
De albu-acestei zile fără rost 
Tocmai acum cînd vine o altă primăvară 
Mai tristă decît toate cîte-au fost. 


Păduri întregi albite, o lume-mbătrînită 
De spaima unei morţi întîrziate 
Un munte care geme sub zăpadă 
Un cimitir imens care se zbate 


Să lase locul negru pentru acel mormînt 
Pe care gîndul nostru îl sapă neobosit 
O iarnă aşteptată mai mult decît trebuia 
Un alb care apasă pămîntul secătuit. 



Trecuse miezul nopţii 


Trecuse miezul nopţii gîndindu-mă la tine 
Odaia se răcise în viscolul ce vine 
Pe sub această uşă prin care vezi afară 
Totul se luminase aproape să dispară 


în albul iernii care îmi străbătea pereţii 
Să nu uit cită vreme am aşteptat nămeţii 
Cînd în singurătatea aceasta ce m-apasă 
Ceva a mişcat umbrele prin casă. 


Nu ordonat cum mişcă de la o vreme tot 
A fost o-nvălmăşeală din care-am vrut să scot 
O siluetă neagră ce poartă-ntreaga vină 
Sperînd să iasă totul la lumină. 


Dar n-am putut, era o umbră lunecoasă 
Şi ascuţită ca un fel de coasă 
Cu care cineva de sus cu gînduri sumbre 
Coseşte noaptea celelalte umbre. 



O aură de ger 


Viscol peste zăpezi. O aură de ger 
Se învîrteşte-n aer din ce în ce mai sus ; 
Mă uit încremenită pînă a treia zi 
Cînd se înalţă către cer Isus. 


L-aşteaptă tatăl său şi-a vrut să urce iarna 
Dar eu nu-1 mai zăresc, sub aura de ger 
Trupul lui sfînt a dispărut pe drumul 
Pe care o pornise către cer. 


Va sta aici cu noi şi îşi va duce crucea 
Pe muntele acesta pe care îl văd iară 
între cei doi tîlhari şi se va înălţa 
Abia la primăvară. 



Cîntec de primăvară 


Primăvară, o pasăre albastră îmi bate în geam 
îmi bate în tîmplă, intră îi zic 
De multă vreme n-am mai avut nici un oaspete 
în creierul mare şi mic 


în inimă, în coşul pieptului, în ficat 
De mult nu m-am mai putut bucura 
De nimic venit dinafară 
Atunci cînd sufletul meu era 


Dornic de ceva nou şi neprevăzut 
Ca un ou în care cîntă un pui 
Intră tu şi te ouă oul acela miraculos 
Nemaiouat în capul nimănui 


Care să fie aşa cum sînt toate ouăle 
Dar şi cu totul şi cu totul altfel 
Pe care să nu mai simtă nimeni nevoia 
Să-l fiarbă sau să mi-1 clocească el. 



Dimineaţă senină 


Dimineaţă senină de primăvară 
Pădurea de brad luminată din loc în loc 
încremenite-n ceruri coroanele înalte 
Nu par să fi visat acest noroc. 


Iarna a fost mohorîtă şi lungă 
Tristeţea a fost neagră şi cenuşie 
Ieşirea din ea nu o pot încă vedea 
Ca pe un luminiş în pădurea pustie. 


Cum o fi, Doamne, să fii brad cu tulpina dreaptă 
Cum o fi să ai aievea în frunte o stea lucitoare 
Cum o fi să ai bucuria că tu eşti soarele 
Atunci cînd eşti soare ? 


Cum o fi să poţi împărţi mulţimii flămînde 

Doi peşti şi cinci pîini 

Cum o fi să fii dregătorul Pilat 

Şi să te speli liniştit pe mîini ? 

Pastel 


E primăvară dar plouă ca toamna 
Oraşul e mai cenuşiu ca orişicînd 
Un ţăran sapă în mijlocul bulevardului 
Şi nu ştiu ce seamănă fluierînd. 


Pe cîmp este trist şi pustiu 
Timpul ca un copil întîrziat 
Trece şi nimeni nu ştie 
Ce mai poate să fie salvat. 


Eu stau cu o pagină albă în faţă 
De ore în şir şi mă uit ca prin gard 
La ţăranul care şade în ploaie 
Şi nu ştiu ce seamănă pe bulevard. 

Se terminase ceremonia 


Se terminase ceremonia, morţii se întorceau 
Acasă pe străzile reci şi pustii 
Se ascundeau cu grijă între cei patru pereţi 
Şi dintr-odată li se părea că sînt vii. 


îşi aduceau aminte că n-au mîncat nimic 
Şi că le este sete şi că au regăsit 
Pe cineva cu care nu s-au văzut demult 
Trecînd în coloana aceea fără sfîrşit. 


Urmau îmbrăţişări curate şi fierbinţi 
Dar după-o nouă noapte de viaţă triumfală 
Şi de iubire care perpetuează totul 
Aceiaşi morţi ieşeau pe strada principală. 



Noapte întunecoasă şi lungă 


Noapte întunecoasă şi lungă 
N-aş mai putea s-ascult nici o poveste 
De adormit copiii, în odaie 
E linişte mai multă decît este. 


Capul meu încă treaz umblă să nu mai ştie 
Nici el ce îl durea cînd m-am culcat 
Noroc cu somniferul ce nu-şi face efectul 
Noroc cu picătura ce pică nencetat 


Din robinetul strîns cit se putea el strînge 
Noroc cu visul dulce care-1 fură 
Dar nu atît incit în el să nu ajungă 
Aievea şi această picătură 


Măruntă care-mi cade drept în creştet 
Şi îmi străpunge liniştea şi somnul 
Noroc cu ceasu-acesta de epocă, ce bate 
Mai tare decît Domnul. 

în multe feluri poate să vină 


în multe feluri poate să vină moartea 
Se moare încă de foame, se moare de frig şi de sete 
Se moare înecat, se moare pe scaunul electric 
Se moare pe scaun, se moare pe îndelete 


După o grea şi lungă suferinţă 
Se moare-atunci cînd nici nu te gîndeşti 
Se moare cînd ţi-e lumea mai dragă 
Se moare cînd nu vrei să mai trăieşti 


Se moare pe pămîntul pe care stăpîneşti totul 
Sau undeva la mii de kilometri distanţă 
Numai să nu mori deloc nu se poate 
Şi asta îmi mai dă o oarecare speranţă. 


în altă lume, în altă viaţă, în alt vis 
Ceva mai apropiat de himera 
îndelung urmărită, sau în propria mea moarte 
Care oricum va schimba puţin atmosfera. 



Seninătate 


încă un om îşi duce crucea-n spate 
Senin de parcă-ar duce-un sac la moară 
Şi toţi îl urmărim cum intră-n cimitir 
Şi nimeni nu se-nfioară 


Că şi-a scris singur numele pe piatră 
Şi că-şi va însemna cu ea pămîntul verde 
Abia plătit de parcă i-ar fi teamă 
Că altfel în curind l-ar putea pierde 


Deşi acesta pare-atît de sigur, 
încă un om senin de tot apucă 
Spre locul lui ducînd în spate crucea 
Pe care toată viaţa a învăţat s-o ducă. 



După datina veche 


* 


Fă-ţi şi tu dinainte sicriul, după datina veche 
Cit ai încă din ce, ia şi tu cîte ceva 
Pentru preoţi, pentru cîntăreţi, pentru cei ce te duc 
Şi pentru toţi aceia care vom sta 


La rînd să te vedem pentru ultima oară 
Sau cumpără-ţi de-acuma măcar locul 
Şi pune-ţi numele frumos pe o lespede 
Cit încă mai ai norocul 


Să ţi-1 mai încrusteze cineva după toate regulile 
Uitîndu-se în cartea asta de aritmetică 
Sau în cea de botanică, acuma 
Pînă nu se deretică 


Peste tot aşa cum e obiceiul 
Acuma cînd încă mai are cine 
Să poarte şi crucea aceasta de piatră 
Şi să ţi-1 scrie ieftin şi bine. 



Munte infipt în cer 


Munte înfipt în cer ca sub un pod 
Podul se clatină sub paşii grei 
Ai sufletelor care trec în cadenţă 
Noi ne scăldăm în apa tulbure de sub ei. 


Nimeni nu mai poate să ajungă la mal 
Apele ne-au smuls şi hainele de pe noi 
Numai de-am ajunge odată la capul podului 
Pe care vom putea să trecem goi 


Şi pe dinăuntru şi pe dinafară 
Fără să ştim de foame şi de ger 
Numai de-am ajunge odată în pas cu cei 
Care clatină podul acesta de fier. 



Derută 


Nu mai ştiam ce fac. Uitasem de toate 
Urcam ca somnambulii pe-acoperişul tău 
Şi nimeni nu-ndrăznea să-mi tulbure mersul 
Şi te făceam să dormi din ce în ce mai rău 


Şi te făceam să te trezeşti 1 şi tu 
Şi aduceam spre tine în delir 
Recolta asta nouă de primăvară care 
Ar fi putut să umple un mare cimitir. 



Dormeam lîngă-acel munte 


Dormeam lîngă-acel munte ce nu mai e urcat 
Şi toţi visam deodată acelaşi vis urît 
în care cineva ne-a coborît 
Tocmai acolo unde eram cu-adevărat. 


Ne bucuram că încă mai sîntem atîrnaţi 
De stîncile albastre şi preamăream supuşi 
Frînghiile în care eram puşi 
Să aşteptăm pînă vom fi salvaţi. 


Numai cînd ne rodeau pînă la os 
Ne căţăram pe ele încet încă o dată 
Dar ori se adîncea prăpastia căscată 
Ori cineva de sus ne tot lăsa în jos. 


Dormeam lîngă-acel munte ca lîngă-un paradis 
Pierdut, în care lumea aceasta vinovată 
Nu mai putea s-ajungă pe jos ca altădată 
Şi încerca să urce pe sforile din vis. 

Prea multe marfare 


Prea multe marfare pe Valea Prahovei 
Pînă la ziuă n-am putut adormi 
De zgomotul lor şi de spaima 
Că prea trec multe într-o singură zi. 


N-au adormit nici munţii dimprejur 
Azi-dimineaţă i-am văzut obosiţi 
Ca nişte bieţi oameni din schimbul de noapte 
Şi voi nu ştiţi 


Ce frică îmi e mie cînd văd pînă şi munţii 
La fel ca oamenii de copleşiţi 
De tot ce se abate peste ei 
Voi dormiţi 


Somnul vostru cel plin de vise 
Din ce în ce mai plăcute 

Departe de aceste marfare care sfîşie liniştea mea 
Din zece în zece minute. 

Aş putea să mă bucur 


Munte-nsorit, aş putea să mă bucur de vară 
Aş putea să mă bucur de viaţă, aş putea urca 
Pînă dincolo de zona aceasta întunecoasă 
Pînă dincolo de umilinţa prin care-am trecut cîndva. 


Dar după această umilinţă ce mai poate să fie 
Decît un alt vis searbăd de înălţare 
Şi-un urcuş iluzoriu şi un ceas de odihnă 
Şi-o nouă umilinţă şi mai mare. 


Să urce cine vrea, eu nu mai vreau să urc 
O febră cumplită se simte în carnea mea 
De suflet nici nu vreau să mai vorbesc 
El de mai multă vreme aşteaptă să stea 


Nepăsător la tot ce se întîmplă 
Şi pe acest pămînt şi-n lumea lui cerească ; 
El de mai multă vreme se lasă dus cu greu 
De trupul care nu se-ndură să se oprească. 

îngerul morţii 


L-am văzut printre gene pe îngerul Morţii 
Cel mai slăvit dintre îngerii Domnului 
S-a uitat pe furiş la mine şi m-a lăsat 
în voia somnului. 


Ceilalţi îngeri îşi vedeau de-ale lor 
Fiecare păzea pe cineva 
Numai îngerul ijieu de pază 
Nu ştiu pe unde umbla. 


Mi-era mai frică decît orişicînd 
Vroiam mai mult ca orişicînd să exist 
Şi tocmai atunci s-a arătat îngerul meu de pază 
îmbrăcat în haine de poliţist. 


I-am văzut bine arma, lucea prin întuneric 
Cînd se plimba nervos prin faţa porţii 
Şi m-am trezit strigînd înfricoşată : 

Nu l-aţi văzut cumva pe îngerul Morţii ? 

Doar un melc 


Stradă veche ; astăzi n-are să mai fie 
Cine să aleagă ? Cine să mai vadă ? 
Doar un melc îşi duce casa prin grădină 
Şi o mută pe o altă stradă. 


Casă unică şi foarte bună 
Numai că piciorului ce-apasă 
Ca din întâmplare peste ea 
I se pare totuşi că nu-i casă. 


O ajută-n glumă să se învîrtească 
De sub talpa sigura a sa 
Spre alt loc în care, fără îndoială 
Mîine totul se va dărîma. 



Intr-un aît timp 


Tu nu mai eşti aici de multă vreme 
Eu nu mai ştiu demult pe unde sînt 
Strada e dărîmată, oamenii par la fel 
întreg oraşul pare la pămînt. 


Trec prin ruinuri vechi să-mi caut casa 
Care s-a dus şi ea ca tine de senină 
Intr-un ţinut încremenit anume 
Să nu mai pară totul în ruină. 


Sînt în alt timp şi în alt spaţiu pur 
M-am întîlnit întîmplător cu tine 
Ne-am instalat în casa care s-a prăbuşit 
Şi ne simţim di'n ce în ce mai bine. 



Cimitirul vesel 


In noaptea asta lungă cînd stau încremenită 
Asemeni unui mort dus de curînd 
în cimitirul vesel din Săpînţa 
Pe care eu nu-1 pot privi rîzînd 


Cînd ceilalţi poate-s veseli sau poate li se pare 
Cînd încă pot plăti modesta sumă 
Să-şi cumpere şi crucea potrivită 
Pe care nu ştiu cine a încrustat o glumă 


în noaptea-ntunecoasă şi nesfîrşit de lungă 
Eu încă mai visez o zi în care 
Din cimitiru-acesta mai vesel decît este 
Un om va ieşi-ncet cu crucea sa-n spinare. 

Zi insorită de vară 


Zi însorită de vară 

Merg singură pe linia ferată 

Trupul meu se află într-un echilibru precar 

In faţa trenului care se-arată. 


Dar nu văd trenul, nu mai vreau să-l văd 
Nici cel puţin în gînd cum trece peste 
L-am mai văzut odată şi mi-e frică 
Şi-ncerc zadarnic să ghicesc ce este. 


N-aş vrea să fie marfar, n-aş vrea să fie 
Nici personal nici rapid nici accelerat 
N-aş vrea să şuiere nici înainte 
Nici după ce totul s-a terminat. 



62 


V 

Arca lui Noe 


Se-ntinde spaima ca o iarbă rea 
Se-ntinde ca un foc într-o pădure 
Se-ntinde ca apa pe tot pămîntul 
Şi Arca lui Noe nu mai e gata. 


Cînd nu sînt bîrne, cînd nu e smoală 
Cînd nu sînt şapte perechi de vieţuitoare 
Cînd nu sînt fiii lui Noe acasă 
Cînd nu e Noe în apele lui. 


Ieri l-am văzut tremurînd tot 
Sta-nţepenit ca-ntr-o armură veche 
Şi se uita peste apele tulburi 
Din care nimeni nu va mai scăpa. 


Nu eu am hotărît aşa părea să spună 
Privind în toate părţile deodată 
Ca fiara încolţită, deşi-mprejurul său 
De mult nu mai era decît potopul. 



O altă zi 




O altă zi ca toate celelalte 
Şi cit de mult aşteptam o schimbare 
Măcar a vremii sau măcar a mea 
Sau a acestor calendare 


Pline de zile fără sfinţi 
Şi fără părinţi şi fără noroc 
Pe care le petrecem împreună 
Pe străzile pe care nu mai e loc 


Pentru acel mers normal înainte 
Aşa cum a fost cîndva la-nceput 
Adică pentru a face liniştit un pas după altul 
Fără să-ţi spună nimeni cum trebuie făcut. 



Se repeta potopul 




Se repeta potopul şi eram cu el pe-o corabie 

Luase cîte şapte perechi de vieţuitoare 

Şi plutea în voie 

Către un alt pămînt făgăduit 

Dar eu ştiam că el nu era Noe. 


In preajma lui plutea necontenit 
Un miros greu de animale moarte 
Şi mai înfricoşată decît vrabia 
Aşezată în faţa unei pisici 
M-am rugat să părăsească corabia. 


Dar pe măsură ce vasul se clătina 
Duhul său se-nfigea şi mai mult 
în marea călătorie 
Pînă cînd trupu-nţepenit la provă 
A-ncetat să mai fie o fiinţă vie. 


Abia atunci l-am aruncat peste bord 
Si deodată cerul s-a luminat 
Şi s-a văzut cum porumbeii vin 
De peste apele dezlănţuite 
Purtînd în ciocuri ramuri de măslin. 

Căldurile verii s-au dus 


Căldurile verii s-au dus. E tîrziu 
Tu eşti mai departe de lumea aceea pură 
în care te-am văzut fără să fii 
Eu simt mai mult nevoia de căldură. 


Dar totul începe să nu mai fie aşa cum era 
Pămîntul pare trist şi-nsingurat 
în prăpastie cad frunze şi oameni 
La care nici nu te-ai fi aşteptat. 


Pe muntele închis cu sîrmă e pustiu 
Toamna e galbenă ca un obraz de ceară 
Sufletul meu ar vrea să fie îngropat 
Şi să răsară iar la primăvară. 

Pastel 


A venit şi toamna care-ntrîrziase 
Putrezeşte-n ploaie şi ce-a fost în vară 
Simt pe pielea mea cum orice picătură 
O să lase urme ca un colţ de fiară. 


Oricît ţi se pare că ai fi departe 
Viaţa nu te lasă să te-nchizi în vise 
Am încuiat uşa, am închis fereastra 
In odaia rece rîndurile scrise 


Strîmb ca pe-o cutie prăfuită-anume 
Intr-un loc în care altfel n-ai cum scrie 
Ce mai e cu tine, parcă-ar aştepta 
Să se-ngroape singure-n hîrtie. 

Tablou 


Stă pe un scaun de piele 
înflorată ca pielea de Cordoba 
Numai că nu este atît de veche 
Şi de uscată. 


Şi cînd te gîndeşti 
Că noi nu avem tradiţie 
Iar el nici măcar nu ştie 
Că pielea umedă şi moale 


Proaspăt desprinsă de pe trup 
A fost întinsă pe scaunul său 
De oameni care abia au deprins 
Această meserie. 

In memoriam 


lui Virgil Mazilescu 


Plouă, acum Virgil începe să bea apă 
Şi face teorii că apa nu e rea 
Ştia el foarte bine ce băutură este 
Şi cită vreme va avea s-o bea. 


Şi totuşi se grăbea să-şi ia tainul său 
Poate-i era mai sete decît ne este nouă 
Poate văzînd cum totul se duce s-a temut 
Că va veni o vreme cînd nici n-o să mai plouă. 


Poate că-a prins chiar ceasul pe care-1 aştepta 
Poate că în sfîrşit se răcoreşte 
Şi urlă tot ce-i trece prin cap, ca le beţie 
Sau poate-acolo tace ca un peşte 


Fără a fi silit şi este mîndru 
Cum nu a mai fost nimeni niciodată 
Că lui numai aşa i s-a turnat pe gît 
Apa de ploaie care i-a fost dată. 



, Cintec de dragoste 


A fost o primăvară furtunoasă şi tristă 
Erai între aceia care credeam că există 
Ştiam că tu însuţi te îndoieşti 
Şi venisem să-ţi spun că mai eşti. 


îmi alegeam cuvintele cu greu 
Mi se părea că nu le mai spun eu 
Că apar singure într-o lumină 
în care nu mai trebuiau să vină. 


Stăteau ca nişte pietre de moară între noi 
Şi nu puteau să tragă de roată înapoi 
Doar ochiul meu vedea din nou ce mai era 
Acolo unde ele mai însemnau ceva. 


Acum eu ştiu că vremea aceea nu mai vine 
Şi trag cu greu mormanul de vorbe după mine 
Ca pe-o recoltă bună din toamna asta tristă 
în care nu mai ştiu ce mai există. 




Pastel 


Linişte, încă nu plouă, încă nu cad 
Frunzele galbene lin peste noi 
încă se vede copacul aprins 
Undeva în zăvoi. 


încă se vede pădurea verde 
Care n-a luat foc 
încă visez o toamnă incendiară 
încă aştept un an mai cu noroc. 


Apoi calc încet peste frunza căzută 
Calc pe linia de fier şi e rece 
Mă aşez pe ea să 1 mă răcoresc 
Şi aştept un tren care nu mai trece. 



Cîntec de toamnă 


In soare stînca goală se vede şi mai goală 
în soare toamna tristă se vede şi mai tristă 
Foi galbene coboară încet dintr-un copac 
înalt care nu ştie că există. 


Asemeni lui nici eu nu ştiu dacă exist 
Oglinda îmi arată un chip ce nu-i al meu 
Sufletul umblă singur printr-o pădure deasă 
Pe o cărare-ngustă pe care nu merg eu. 


Cine se duce vesel în locul meu prin ceata 
în care totu-i putred pe cîmpul părăsit 
De la această toamnă eu nu aştept decît 
Să cadă iarăşi frunza care-a îngălbenit. 




Pastel 


Zi de toamnă rece şi închisă 
Nici un ceas mai senin nu se arată 
Cine-o fi-nchis şi toamna asta lungă 
Care nu era cu nimic vinovată. 


Unde-or fi păsările care îmi băteau 
în zori cu aripile lor în geam 
Unde-o fi rodul dulce al verii ce s-a dus 
Pe care cel puţin îl vedeam ? 


Măcar dacă aş şti ce e cu tine 
Dar parcă nu mai ai chiar nimic de zis 
Cine-o fi-nchis dintr-odată si creierul tău 
Care mi se părea atît de deschis ? 



N-am să mai vin 


N-am să mai vin, e vremea să uit tot ce a fost 
Doar paşii mei mai umblă-ntr-acolo fără rost 
Ca şi cum nu sînt eu aceea care-i port 
Merg singuri către tine sub trupul unui mort. 


Aş vrea să pot să trec în taină pe-acel mal 
Să îmi dau trupul jos încet ca de pe cal 
Şi să-mi mai las doar paşii eliberaţi de tot 
Să mai revină-acolo unde eu nu mai pot. 




O toamnă frumoasă şi lungă 


O toamnă frumoasă şi lungă 
O recoltă cum nu a mai fost 
Vom avea de toate, va fi bine 
în lungile zile de post. 


Nu vom mai vrea nimic, vom fi sătui 
Orice ar mai veni ar fi în van 
Şi totuşi ne-ntrebăm îngînduraţi 
Ce iarnă va mai fi şi-n acest an. 

Un aer greu 


Un aer greu apasă iar pe lucruri 
Puse-n odaia mea altfel decît le ştiu 
O schimbare de-o zi, o ordine nouă 
Şi frig şi întuneric şi pustiu. 


De foarte multă vreme nu am făcut nimic 
încerc să scriu ceva dar nu se poate 
Ce praf şi pulbere se face-ntruna 
Pe masa mea de lucru şi pe toate. 


Aş vrea să aranjez din nou ca altădată 
Şi să visez din nou ; cu un cumplit efort 
Pe hîrtia îngălbenită am aşezat 
Un gînd care s-a născut mort. 



Ordinea lucrurilor 


Ordinea lucrurilor în camera mea 
în jurul meu, în univers nu se poate 
Să-mi fie indiferentă, mi-e frică 
De cîte ori găsesc ceva răsturnat 
Pe masă sau în locul din care-am plecat. 


Cine răstoarnă totul în lipsa noastră 
Cine vrea să schimbe ordinea peste noapte 
Cine împiedică mersul firesc 
Al acestei lumi în care eu însămi 
Nu mai ştiu ce gîndesc ? 


Azi-noapte mi se părea că e bine 
Că trăiesc încă pe acest pămînt 
Azi am aflat de un nou secret 
îndreptat împotriva naturii 
Azi am aflat de un nou decret 

Azi am aflat de o nouă bombă 
Azi am aflat de o nouă cometă 
Azi am aflat că totul a dispărut 
Dintr-un mare depozit de alimente 
Şi dintr-un creier care s-a vîndut. 

Linişte 


Linişte. O singură explozie la un subsol 
Un singur glas revoltat într-o piaţă 
Un singur măcelar găsit tăiat 
In hală într-o dimineaţă. 


Un singur incendiu strălucitor 
O singură tristeţe înăbuşită 
O singură umbră fără sfîrşit 
Pe fiinţe şi pe lucruri răsărită. 


I Un singur fel de cădere 
i Un singur fel de salvare 
1 Care aşteptăm să ne pice din cer 
j Intr-o zi oarecare. 



Antigona 


Colină îngheţată, trup alb al unui mort 
Rămas deasupra lumii căzute-n lupta grea 
Vin cîini flămînzi şi muşcă zăpada trădătoare 
Şi vine altă iarnă să muşte şi din ea. 


S-apară o fecioară, să calce ea porunca 
Să smulgă dealu-acesta fantastic de la cîini 
Şi să-l ascundă ca pe-un frate drag 
în timp ce toţi ai săi se vor spăla pe mîini 


Şi-o vor lăsa să intre de vie în pămîntul 
Învestmîntat în albul acesta ireal 
Că-n vreme ce-mpăratul pierduse bătălia 
Cea mare ea plîngea şi-nmormînta un deal. 

înzăpezire 


Creşteau încet zăpezile pe noi 
Nimeni nu mai ştia-ncotro se duce 
Doar uneori o urmă necunoscută încă 
Mai sta deasupra noastră ca o cruce. 


Ce animal ciudat ne-o fi călcînd mormîntul 
Comun în care trecem împreună 
De-aleargă după el atîtea haite 
Flămînde care urlă ca la lună 


în noaptea cea întunecoasă-n care 
Iarna din lumea asta de apoi 
Ne face să privim spre cerul rece 
Prin urma de copită lăsată peste noi. 



Gînduri aiurea 


Gînduri aiurea scrise la miezul nopţii 
Pe masa pe care toc şi zarzavat 
Şi carnea lui de iepure de casă 
Şi tot ce mai poate să fie tocat 


La un loc cu, în timp ce, în maşinăria 
Ce se-nvîrteşte pe zi ce trece mai greu 
La azilul de noapte, în bucătăria 
Pe care mi-am zugrăvit-o chiar eu 


Albă, aseptică, anacronică 
Şi totuşi foarte, foarte necesară 
Dacă încă mai ai ceva de spus 
Şi nu te-ai deprins să scrii în cămară 


Sau în lift, sau aşa în general 
Indiferent de toată harababura 
în care se amestecă şi-acel ce toacă 
Şi tocătura 




De zi cu zi şi sosul şi condimentele 
Acestea vitale care ţin loc de 
fin vreme ce eu stau la masă şi tremur 
I Şi încă mai scriu versuri şi nu ştiu pentru ce. 




Trece şi iarna asta 


Trece şi iama asta, va trebui să treacă 
Aşa mă gîndeam azi la amiază în pat 
Nu-mi era nici prea frig dar nici prea cald 
Nu mai ştiam dacă abia m-am culcat 


Sau am dormit şi-a mai trecut o zi 

Eram în cămaşa asta pe care am început să o port 

Şi ziua şi noaptea, eram într-un vis 

Eram în sufletul tău de mort 


In care intrasem de cîteva clipe 

îi dam înfricoşată ocol 

Aşa cum i-aş da acestei odăi îngheţate 

Şi-mi părea bine că nu era gol 


Sau cel puţin aşa mi se părea 
Deşi nu prea vedeam eu cine ştie ce 
Şi-mi părea bine că nu era trist 
Chiar dacă tu nu mai ştiai cum e. 




Doi prieteni 


Ninge, se-acoperă încă o dată urmele 
Acestei ierni foarte triste ; 

Ninge peste acei care s-au dus de parcă 
Nici n-ar fi trebuit să existe. 


Eu vreau să ies de-aici, cine mai ştie 
Cîte ierni aş mai putea să apuc 
îmi iau în spate acest cimitir 
în care ninge încă şi mă duc. 


Doi prieteni îmi strigă încet din zăpezi 
Draga noastră, aşa n-ai să ne poţi duce 
Nu ţi se poate-ngădui mai mult 
Decît o cruce. 

Semne de primăvară 


Se dezgheţase în sfîrşit pămîntul 
Morţii de peste iarnă se dezgheţau şi ei 
Şi parcă erau vii şi îmi zîmbeau tăcuţi 
Din acea lume-nchisă cu foarte multe chei. 


Erau gătiţi frumos cum n-au fost niciodată 
Şi mă uitam cum bat nerăbdători în porţi 
Şi-mi părea rău că nimeni nu le-a deschis şi lor 
Să iasă prin oraşul acesta plin de morţi. 

